CELEX: 32008R0517
Language: lv
Date: 2008-06-10 00:00:00
Title: Komisijas Regula (EK) Nr. 517/2008 ( 2008. gada 10. jūnijs ), ar ko paredz sīki izstrādātus noteikumus Padomes Regulas (EK) Nr. 850/98 īstenošanai attiecībā uz zvejas rīku linuma acs izmēra noteikšanu un auklas diametra novērtēšanu

11.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 151/5
            
         
      KOMISIJAS REGULA (EK) Nr. 517/2008
   (2008. gada 10. jūnijs),
   ar ko paredz sīki izstrādātus noteikumus Padomes Regulas (EK) Nr. 850/98 īstenošanai attiecībā uz zvejas rīku linuma acs izmēra noteikšanu un auklas diametra novērtēšanu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1998. gada 30. marta Regulu (EK) Nr. 850/98 par zvejas resursu saglabāšanu, izmantojot tehniskos līdzekļus jūras organismu mazuļu aizsardzībai (1), un jo īpaši tās 48. pantu,
   tā kā:
   
               (1)
            
            
               Ar Regulu (EK) Nr. 850/98 ir noteikti tehniski saglabāšanas pasākumi, ko piemēro zvejas resursu ieguvei un izkraušanai, kuru veic dalībvalstu suverenitātē vai jurisdikcijā esošos jūras ūdeņos. Cita starpā tajā paredzēts, ka jāpieņem sīki izstrādāti noteikumi par zvejas rīku auklas diametra novērtēšanu un linuma acs izmēra noteikšanu.
            
         
               (2)
            
            
               Komisijas 2003. gada 24. janvāra Regulā (EK) Nr. 129/2003, ar ko paredz sīki izstrādātus noteikumus zvejas tīklu acu lieluma un auklu biezuma noteikšanai (2), ietverti daži tehniski noteikumi par mērierīču izmantošanu zvejas rīku linuma acs izmēra un auklas diametra noteikšanai. Zvejas inspektori patlaban lieto šādas mērierīces, tomēr dažos gadījumos starp zvejas inspektoriem un zvejniekiem ir izcēlušies strīdi par linuma acu mērīšanas metodēm un rezultātiem, kuri atkarībā no minēto mērierīču pielietošanas veida var būt dažādi.
            
         
               (3)
            
            
               Turklāt nesenie tehniskie uzlabojumi zvejas rīku linuma acs izmēra noteikšanai lietoto instrumentu izstrādē ir palielinājuši šo instrumentu precizitāti. Ir lietderīgi noteikt, ka Kopienas un nacionālajiem zvejas inspektoriem jāizmanto šie pilnveidotie instrumenti. Attiecīgi jaunās mērierīces lietošana jānosaka par obligātu Kopienas inspektoriem un dalībvalstu nacionālajiem zvejas inspektoriem, un minētā ierīce jāmarķē kā “EK mērierīce”.
            
         
               (4)
            
            
               Kontroles procedūras dēļ jāprecizē, kādi ir izmantojamās mērierīces tipi, kā tā lietojama, kā jāizvēlas mērāmās linuma acis, pēc kādas metodes tās jāmēra, kā jāaprēķina zvejas rīka linuma acs izmērs, kā jāizvēlas linuma aci veidojošā vijuma aukla, kuras diametrs jānovērtē, un kāda ir darbību secība inspekcijas procedūrā.
            
         
               (5)
            
            
               Ja inspekcijas gaitā zvejas kuģa kapteinis apstrīd mērījuma rezultātu, jāparedz vēl viens, galīgais, mērījums.
            
         
               (6)
            
            
               Kopienas tiesību aktu skaidrības labad Regula (EK) Nr. 129/2003 jāatceļ un jāaizstāj ar šo regulu.
            
         
               (7)
            
            
               Šajā regulā paredzētie pasākumi ir saskaņā ar Zvejniecības un akvakultūras pārvaldības komitejas atzinumu,
            
         IR PIEŅĒMUSI ŠO REGULU.
   I   NODAĻA
   PRIEKŠMETS UN DEFINĪCIJAS
   1. pants
   Priekšmets
   Ar šo regulu paredz sīki izstrādātus noteikumus Regulas (EK) Nr. 850/98 īstenošanai attiecībā uz zvejas rīku linuma acs izmēra noteikšanu un auklas diametra novērtēšanu, kuru veic Kopienas un nacionālie inspektori.
   2. pants
   Definīcijas
   Šajā regulā piemēro šādas definīcijas:
   
               a)
            
            
               “linuma acs mērierīce” ir linuma acs mērīšanas ierīce, ar kuras divām spailēm linuma acij automātiski pieliek garenspēku, diapazonā no 5 līdz 180 ņūtoniem (N) ar precizitāti līdz 1 N;
            
         
               b)
            
            
               “aktīvais zvejas rīks” ir jebkurš zvejas rīks, kura izmantošanai zvejas darbībās ir vajadzīga zvejas rīka aktīva kustība, piemēram, velkamie zvejas rīki, apņemošie zvejas rīki, traļi, dāņu vadi un līdzīgi velkamie zvejas rīki;
            
         
               c)
            
            
               “pasīvais zvejas rīks” ir jebkurš zvejas rīks, kura izmantošanai zvejas darbībās nav vajadzīga zvejas rīka aktīva kustība, piemēram, žaunu tīkli, iepinējtīkli, vairāksienu tīkli, zivju krātiņveida lamatas, āķu rindas, murdi un zivju krātiņveida lamatas;
            
         
               d)
            
            
               “N-virziens” ir (mezglu linumā) linuma auklas vijuma pamatvirzienam perpendikulārais virziens, kā parādīts I pielikumā;
            
         
               e)
            
            
               “T-virziens” ir
               
                           i)
                        
                        
                           (mezglu linumā) linuma auklas vijuma pamatvirzienam paralēlais virziens, kā parādīts I pielikumā,
                        
                     
                           ii)
                        
                        
                           (bezmezglu linumā) N-virzienam perpendikulārais virziens;
                        
                     
         
               f)
            
            
               “linuma acs izmērs” ir
               
                           i)
                        
                        
                           (mezglu linumā) lielākais attālums starp diviem vienas linuma acs pretējās pusēs esošiem mezgliem, kad linuma acs ir pilnībā nostiepta, kā parādīts I pielikumā,
                        
                     
                           ii)
                        
                        
                           (bezmezglu linumā) iekšējais attālums starp pretējām linuma acs savienojuma vietām, kad linuma acs ir pilnībā nostiepta paralēli tās garākajai iespējamajai asij;
                        
                     
         
               g)
            
            
               “rombveida linuma acs” ir acs, kas parādīta II pielikuma 1. attēlā, kuru veido četras vienāda garuma malas, kur abas linuma acs diagonāles ir savstarpēji perpendikulāras, un viena no tām ir paralēla zvejas rīka garenvirziena asij, kā parādīts II pielikuma 2. attēlā;
            
         
               h)
            
            
               “kvadrātveida linuma acs” ir četrstūra acs, ko veido divi pāri vienāda garuma paralēlu malu, no kurām viens pāris ir paralēls, bet otrs – perpendikulārs zvejas rīka garenvirziena asij;
            
         
               i)
            
            
               “T90 linuma acs” ir II pielikuma 1. attēlā parādītā mezglu linuma rombveida acs, kas nostiprināta tā, ka linuma T-virziens ir paralēls zvejas rīka garenvirziena asij.
            
         II   NODAĻA
   EK MĒRIERĪCES
   3. pants
   Linuma acs mērierīce un auklas diametra mērierīces
   1.   Kopienas un nacionālie inspektori zvejas inspekcijas laikā lieto linuma acs mēriecīci un auklas diametra mērierīces, kas atbilst šīs regulas noteikumiem par zvejas rīku linuma acs izmēra un linuma auklas diametra noteikšanu.
   2.   Linuma acs mērierīces tehniskās specifikācijas ir pievienotas III pielikumā.
   3.   Auklas diametra mērierīču tehniskās specifikācijas ir pievienotas IV pielikumā.
   4.   Šā panta 1. punktā minēto linuma acs mērierīci un auklas diametra mērierīces marķē ar atzīmi “EK mērierīce”, un ražotājs tās sertificē kā atbilstošas attiecīgi 2. un 3. punktā minētajām tehniskajām specifikācijām.
   5.   Linuma acs mērierīces un auklas diametra mērierīces, ko pārdod vai izplata struktūrvienību vai personu izmantošanai, kuras nav nacionālās zivsaimniecības iestādes, nemarķē ar atzīmi “EK mērierīce”.
   4. pants
   Linuma acs mērierīces kalibrēšanas instrumenti
   Šīs regulas V pielikuma 1. attēlā paredzētos kalibrētos testa atsvarus un kalibrēto testa mērplāksnīti sertificē un ar atzīmi “EK” marķē kompetentās nacionālās iestādes.
   5. pants
   Linuma acs mērierīču testēšana
   Linuma acs mērierīces precizitāti pārbauda,
   
               a)
            
            
               mērierīces spailes ievietojot V pielikuma 1. attēlā parādītās kalibrētās testa plāksnītes atverēs;
            
         
               b)
            
            
               nekustīgajā spailē iekarot V pielikuma 2. attēlā paredzētos kalibrētos testa atsvarus.
            
         III   NODAĻA
   LINUMA ACS IZMĒRA NOTEIKŠANA
   6. pants
   Aktīvā zvejas rīkā mērāmo linuma acu izvēle
   1.   Inspektors izvēlas 20 secīgu linuma acu rindu, kuras virziens ir:
   
               a)
            
            
               paralēls zvejas rīka garenvirziena asij (rombveida un kvadrātveida linuma acīm,);
            
         
               b)
            
            
               perpendikulārs zvejas rīka garenvirziena asij (T90 linuma acīm).
            
         2.   Nemēra linuma acis, kuras atrodas tuvāk nekā triju acu attālumā no savienojuma šuvēm, eģes malām, virvēm vai galvenās stropes. Minēto attālumu mēra perpendikulāri eģes malām, virvēm vai galvenajai stropei, kad linums ir izstiepts mērīšanas virzienā. Nemēra saplēstas vai lāpītas linuma acis vai tādas, pie kurām ir piestiprinātas citas zvejas rīka daļas.
   3.   Atkāpjoties no 1. punkta prasībām, mērāmajām linuma acīm nav jābūt izvietotām secīgi, ja tas nav iespējams 2. punkta piemērošanas dēļ.
   7. pants
   Pasīvā zvejas rīkā mērāmo linuma acu izvēle
   1.   Inspektors izvēlas 20 zvejas rīka linuma acis. Ja zvejas rīkā linuma acu izmērs ir dažāds, linuma acis izvēlas no zvejas rīka daļas, kurā tās ir vismazākās.
   2.   Linuma acis, kuras izvēlētas saskaņā ar 1. punktu:
   
               a)
            
            
               zvejas rīkā neatrodas virs savienojuma šuves, zem tās vai uz sāniem no tās;
            
         
               b)
            
            
               neatrodas līdz triju acu attālumā no eģes malām vai virvēm;
            
         
               c)
            
            
               nav saplēstas vai lāpītas.
            
         8. pants
   Vispārīgi noteikumi par linuma acs mērierīču sagatavošanu darbam un lietošanu
   Linuma acs mērierīci:
   
               a)
            
            
               sagatavo darbam saskaņā ar VI pielikumu;
            
         
               b)
            
            
               lieto saskaņā ar VII pielikumu.
            
         9. pants
   Rombveida linuma acu un T90 linuma acu mērīšana ar linuma acs mērierīci
   Mērot rombveida linuma acis un T90 linuma acis
   
               a)
            
            
               mezglu un bezmezglu linumā, kura acīm ir iespējams noteikt N-virzienu, linumu nostiepj acu N-virzienā, kā parādīts VII pielikumā;
            
         
               b)
            
            
               bezmezglu linumā, kura acīm nav iespējams noteikt N-virzienu, mēra pa linuma acs garāko asi.
            
         10. pants
   Kvadrātveida linuma acu mērīšana ar linuma acs mērierīci
   1.   Mērot kvadrātveida linuma acu plāksni, linumu nostiepj vispirms vienas, pēc tam otras linuma acu diagonāles virzienā, kā parādīts VIII pielikumā.
   2.   Šīs regulas VI pielikumā paredzētā procedūra attiecas uz katru kvadrātveida linuma acu diagonāles mērījumu.
   11. pants
   Mērīšanas apstākļi
   Linuma acis mēra vienīgi slapjā un nesasalušā linumā.
   12. pants
   Izvēlēto linuma acu izmēra noteikšana
   1.   Linuma acs izmērs ir attālums starp mērierīces spaiļu ārmalām, kuru nosaka pēc kustīgās spailes apstāšanās.
   2.   Ja konkrētai linuma acij diagonāļu mērījuma rezultāti nesakrīt, izmanto lielāko diagonāles mērījumu.
   13. pants
   Zvejas rīka linuma acs izmēra noteikšana
   Zvejas rīka linuma acs izmērs ir 20 mērīšanai izvēlēto linuma acu izmēra vidējā aritmētiskā vērtība, kas redzama mērierīces ekrānā.
   14. pants
   Linuma acs izmēra noteikšana strīdus gadījumā
   1.   Ja zvejas kuģa kapteinis apstrīd saskaņā ar 13. pantu noteikto linuma acs izmēru, atbilstoši 6.–12. pantam izraugās un izmēra vēl 20 linuma acis citā zvejas rīka daļā.
   2.   Atkārtoti noteiktais linuma acs izmērs ir visu 40 izmērīto linuma acu izmēra vidējā aritmētiskā vērtība, kas redzama mērierīces ekrānā. Šis mērierīces ekrānā redzamais rezultāts ir galīgs.
   IV   NODAĻA
   AUKLAS DIAMETRA NOVĒRTĒŠANA
   15. pants
   Vispārīgi noteikumi par mērāmo auklas daļu izvēli
   1.   Inspektors izvēlas linuma acis jebkurā zvejas rīka daļā, uz kuru attiecas noteikumi par maksimālo pieļaujamo auklas diametru.
   2.   Mērījumiem neizvēlas auklu saplēstā vai lāpītā linuma acī.
   16. pants
   Rombveida linuma acu mērāmo auklas daļu izvēle
   Rombveida linuma acu mērāmo auklas daļu izvēlas pēc šādiem principiem, kā parādīts VIII pielikumā:
   
               a)
            
            
               vienkārtas vijuma auklas linuma gadījumā izvēlas desmit linuma acu pretējās pusēs esošas auklas daļas;
            
         
               b)
            
            
               divkārtu vijuma auklas linuma gadījumā izvēlas piecu linuma acu pretējās pusēs esošas auklas daļas.
            
         17. pants
   Kvadrātveida linuma acu mērāmo auklas daļu izvēle
   Kvadrātveida linuma acu mērāmo auklas daļu izvēlas pēc šādiem principiem, kā parādīts VIII pielikumā:
   
               a)
            
            
               vienkārtas vijuma auklas linuma gadījumā izvēlas auklas daļas tikai vienā 20 linuma acu pusē, katrā linuma acī izvēloties vienu un to pašu pusi;
            
         
               b)
            
            
               divkārtu vijuma auklas linuma gadījumā izvēlas auklas daļas tikai vienā 10 linuma acu pusē, katrā linuma acī izvēloties vienu un to pašu pusi.
            
         18. pants
   Auklas diametra mērierīces izvēle
   Inspektors izmanto mērierīci ar apļveida atveri, kuras diametrs ir vienāds ar maksimālo auklas diametru, kas pieļaujams attiecīgajā zvejas rīka daļā.
   19. pants
   Novērtēšanas apstākļi
   Novērtē vienīgi nesasalušas auklas.
   20. pants
   Izvēlēto auklas daļu diametra novērtēšana
   Ja auklas diametrs ir tāds, ka mērierīces spailes nav iespējams aizvērt vai arī auklu nevar brīvi izvilkt caur atveri, kad spailes ir aizvērtas, inspektors konstatē, ka auklas diametra novērtējums ir negatīvs (–).
   21. pants
   Auklas diametra novērtēšana
   1.   Ja inspektors konstatē, ka no 20 izvēlētajām linuma acīm vairāk nekā piecās saskaņā ar 20. pantu veiktais novērtējums ir negatīvs (–), viņš atbilstoši 15.–20. panta noteikumiem izvēlas un novērtē vēl 20 linuma acis.
   2.   Ja no pavisam 40 izvēlētajām linuma acīm vairāk nekā 10 acīs novērtējums ir negatīvs (–), konstatē, ka auklas diametrs pārsniedz maksimālo auklas diametru, kas pieļaujams attiecīgajā zvejas rīka daļā.
   22. pants
   Auklas diametra novērtēšana strīdus gadījumā
   1.   Ja kuģa kapteinis apstrīd saskaņā ar 21. pantu veikto auklas diametra novērtējumu, piemēro šā panta 2. punktu.
   2.   Inspektors tajā pašā zvejas rīka daļā izvēlas vēl 20 citas linuma acis un novērtē auklas diametru. Ja no pavisam 20 izvēlētajām linuma acīm vairāk nekā piecās acīs novērtējums ir negatīvs (–), konstatē, ka auklas diametrs pārsniedz maksimālo auklas diametru, kas pieļaujams attiecīgajā zvejas rīka daļā. Šā novērtējuma rezultāts ir galīgs.
   V   NODAĻA
   NOBEIGUMA NOTEIKUMI
   23. pants
   Atcelšana
   1.   Atceļ Regulu (EK) Nr. 129/2003.
   2.   Atsauces uz Regulu (EK) Nr. 129/2003 uzskata par atsaucēm uz šo regulu un lasa saskaņā ar IX pielikumā pievienoto atbilstības tabulu.
   24. pants
   Pārejas noteikumi
   1.   Pārejas posmā līdz 2009. gada 1. septembrim dalībvalsts tās suverenitātē vai jurisdikcijā esošajos ūdeņos var turpināt piemērot zvejas rīku linuma acs izmēra noteikšanas un auklas diametra novērtēšanas metodes, kas ir saskaņā ar Regulu (EK) Nr. 129/2003.
   2.   Ja dalībvalsts paredz pārejas posmā līdz 2009. gada 1. septembrim tās suverenitātē vai jurisdikcijā esošajos ūdeņos piemērot zvejas rīku linuma acs izmēra noteikšanas un auklas diametra novērtēšanas metodes, kas ir saskaņā ar Regulu (EK) Nr. 129/2003, attiecīgā dalībvalsts par to tūlīt informē Komisiju un publicē šo informāciju valsts oficiālajā tīmekļa vietnē.
   25. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 10. jūnijā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 125, 27.4.1998., 1. lpp. Regulā jaunākie grozījumi izdarīti ar Regulu (EK) Nr. 2166/2005 (OV L 345, 28.12.2005., 5. lpp.).
   
      (2)  OV L 22, 25.1.2003., 5. lpp.
   
      I PIELIKUMS
      Linuma acs izmērs un N-virziens un T-virziens linuma auklas vijumā
      Attēls
      
         
   
   
      II PIELIKUMS
      Mezglu linums ar rombveida linuma acīm un T90 linuma acīm
      1.   attēls
      Attēlā parādīts linuma auklas vijuma virziens parastajā mezglu linuma tīklā ar rombveida linuma acīm (A) un tīklā, kas pagriezts par 90° (B).
      
         
      Zvejas rīka garenvirziena ass
      2.   attēls
      
         
   
   
      III PIELIKUMS
      Linuma acs mērierīces tehniskās specifikācijas
      
                  1.
               
               
                  Linuma acs mērierīces raksturlielumi ir šādi:
                  
                              a)
                           
                           
                              nosakot zvejas rīku linuma acs izmēru, automātiski pieliek mērīšanas garenspēku;
                           
                        
                              b)
                           
                           
                              divas 2 mm biezas spailes (kustīgā un nekustīgā) ar noapaļotām malām (rādiuss 1 mm), lai nodrošinātu, ka spailes viegli pārslīd auklas vijumam (sk. attēlu);
                           
                        
                              c)
                           
                           
                              darbojas ar elektrisko piedziņu vai, ja darbojas ar baterijām, spēj bez uzlādēšanas izdarīt 1 000 secīgu linuma acs mērījumu;
                           
                        
                              d)
                           
                           
                              spēj linuma acij pielikt garenspēku, kura iepriekš iestatītā skaitliskā vērtība ir diapazonā no 5 līdz 180 N, ar precizitāti līdz 1 N;
                           
                        
                              e)
                           
                           
                              iebūvēta sistēma pieliktā spēka vērtības noteikšanai;
                           
                        
                              f)
                           
                           
                              spēj ar kustīgo spaili plest linuma aci nemainīgā ātrumā, 300 ± 30 mm/min;
                           
                        
                              g)
                           
                           
                              iespējamo linuma acu mērījumu diapazons no 10 līdz 300 mm un nomaināmas spailes mazu un lielu linuma acu mērīšanai;
                           
                        
                              h)
                           
                           
                              mērīšanas precizitāte 1 mm;
                           
                        
                              i)
                           
                           
                              stingrs, ciets korpuss, kas nedeformējas slodzes ietekmē;
                           
                        
                              j)
                           
                           
                              viegla un vienkārši veidota, sver ne vairāk kā 2,5 kg;
                           
                        
                              k)
                           
                           
                              izgatavota no jūras apstākļos korozijizturīgiem materiāliem;
                           
                        
                              l)
                           
                           
                              izturīga pret ūdens un putekļu iedarbību atbilstoši standartam IP56 (1);
                           
                        
                              m)
                           
                           
                              spēj vienmērīgi darboties temperatūrā no - 10 līdz + 45 °C;
                           
                        
                              n)
                           
                           
                              glabāšanas un transportēšanas laikā spēj izturēt temperatūru no – 30 līdz 70 °C;
                           
                        
                              o)
                           
                           
                              vadāma ar programmatūru, kas pēc mērierīces iedarbināšanas atver funkciju izvēlni, kā arī ļauj ierīcei veikt tās elektronisko un mehānisko daļu pašpārbaudi;
                           
                        
                              p)
                           
                           
                              ekrānā izgaismo paziņojumu par to, ka mērierīce ir gatava darbam, pretējā gadījumā izgaismo kļūdas paziņojumu un pārtrauc darboties;
                           
                        
                              q)
                           
                           
                              var tikt darbināta ar vienu roku, un mērierīces funkcijām jābūt aktivējamām ar korpusa taustiņu palīdzību;
                           
                        
                              r)
                           
                           
                              mērījumu datus parāda uz iebūvēta ekrāna, kurā redzams katra individuāla mērījuma rezultāts, vienā reizē izdarīto mērījumu skaits un vidējā aritmētiskā vērtība milimetros;
                           
                        
                              s)
                           
                           
                              atmiņā glabā datus vismaz par 1 000 mērījumiem un nodrošina iespēju šos datus pārsūtīt uz datoru;
                           
                        
                              t)
                           
                           
                              funkcija linuma acs izmēra vidējās aritmētiskās vērtības aprēķināšanai ar precizitāti līdz 0,1 mm;
                           
                        
                              u)
                           
                           
                              iestrādāta programmatūras funkcija, kas, aprēķinot vidējo linuma acs izmēru kvadrātveida acu linumā, ļauj automātiski izvēlēties linuma acs garāko diagonāli;
                           
                        
                              v)
                           
                           
                              saglabā visu izdarīto mērījumu datus.
                           
                        
            
                  2.
               
               
                  Dažos linumos slodzes ietekmē sākas slīdes deformācija. Mērierīcei uz šo stāvokli jāreaģē, atkārtoti pieliekot iestatīto spēku saskaņā ar kontrolējošās programmatūras algoritmu, kas aprakstīts papildinājumā.
               
            Attēls
      (Attēlam ir vienīgi ilustratīva nozīme)
      
         
      
         (1)  Iekšējās aizsardzības kodi (IP kodi) ir norādīti Starptautiskās Elektrotehnikas komisijas (SEK) izstrādātajā starptautiskajā standartā 60529.
      
         (2)  Kustīgās spailes ātrums linuma acs nostiepšanas laikā. Kustīgās spailes ātrums bez noslodzes var būt lielāks.
      
         III pielikuma papildinājums
         Mērījuma algoritms
         Lai panāktu slīdes deformāciju nostieptajā linuma acī, rīkojas šādi.
         
                     1.
                  
                  
                     Kustīgo spaili linuma acī pleš ar nemainīgu ātrumu 300 ± 30 mm/min (1) tik ilgi, līdz ir pielikts iestatītais spēks.
                  
               
                     2.
                  
                  
                     Izslēdz dzinēju un nogaida 1 sekundi.
                  
               
                     3.
                  
                  
                     Ja pieliktā spēka vērtība kļūst mazāka par 80 % no iepriekš iestatītās spēka vērtības, kustīgo spaili linuma acī pleš tik ilgi, līdz atkal ir pielikts iestatītais spēks.
                  
               
            (1)  Kustīgās spailes ātrums linuma acs nostiepšanas laikā. Kustīgās spailes ātrums bez noslodzes var būt lielāks.
      
   
   
      IV PIELIKUMS
      Auklas diametra mērierīču tehniskās specifikācijas
      Auklas diametra noteikšanas mērierīču raksturlielumi ir šādi:
      
                  a)
               
               
                  ražotas no izturīga nekorodējoša materiāla, kurš spēj paciest skarbus jūras apstākļus, un izgatavotas saskaņā ar tālāk redzamo attēlu;
               
            
                  b)
               
               
                  linuma auklas diametra noteikšanai izmantotās apaļās atveres malas abās pusēs ir noapaļotas, lai aukla nenoberztos, kad to velk cauri atverei, pārbaudot atbilstību novērtējuma prasībām;
               
            
                  c)
               
               
                  mērknaibļu gals ir noapaļots, lai spailes būtu vieglāk ievietot starp divkārtu auklas vijumiem;
               
            
                  d)
               
               
                  abas spailes darbojas vienādi un ir pietiekami izturīgas, lai nedeformētos ikdienas lietošanā, ņemot vērā to, ka ikvienā mērīšanas reizē spailes ar rokām ir jāsaspiež kopā;
               
            
                  e)
               
               
                  spaiļu iekšējās virsmas ir pieslīpētas, aizvērtām spailēm katrā atveres pusē 1 mm nogrieznī atstājot 0,5 mm brīvas vietas, lai nepieļautu, ka atsevišķi uz āru izvirzīti pinuma vai vijuma materiāla pavedieni tiek iespiesti starp plakanajām iekšējām virsmām, kas atrodas abās pusēs spaiļu atverei, kurā ievietota mērāmā aukla;
               
            
                  f)
               
               
                  aizvērtām spailēm uz vienas no tām blakus apaļajai atverei ir norādīts šīs atveres diametrs milimetros; spailes ir aizvērtas, kad abas to iekšējās virsmas pilnībā saskaras viena ar otru;
               
            
                  g)
               
               
                  ar atzīmi “EK mērierīce” ir marķēts gan rokturis, gan spaile;
               
            
                  h)
               
               
                  atveres diametra pielaide ir 0 + 0,1 mm;
               
            
                  i)
               
               
                  ērti pārnēsājamas, lai inspektors, jūrā pārvietojoties no kuģa uz kuģi, varētu nēsāt līdzi četru izmēru mērknaibļu komplektu (4 mm, 5 mm, 6 mm un 8 mm);
               
            
                  j)
               
               
                  viegli atšķiramas, ja mērknaibļu izmērs ir dažāds;
               
            
                  k)
               
               
                  viegli ievietojamas starp divkārtu auklas vijumiem; pēc mērknaibļu novietošanas vajadzīgajā stāvoklī tām jābūt viegli lietojamām ar vienu roku.
               
            Attēls
      Auklas diametra mērknaibles
      
         
      
         
   
   
      V PIELIKUMS
      Linuma acs mērierīces kalibrēšana un testēšana
      A.   Garuma mērījumu pārbaude
      Garuma mērījumus pārbauda, inspekcijas veikšanai paredzētās mērierīces spailes ievietojot dažāda izmēra atverēs, kas izveidotas kalibrētā cietā testa plāksnītē. To var darīt jebkurā laikā.
      1.   attēls
      
         
      B.   Pieliktā spēka mērījumu pārbaude
      Pieliktā spēka mērījumus pārbauda ar kalibrētu atsvaru, kuru iekar nekustīgajā spailē ar padziļinājumu auklai, kamēr mērierīce atrodas vertikālā stāvoklī un ir nekustīga. Atsvariem atbilstošās spēka skaitliskās vērtības ir šādas: 10, 20, 50 un 125 N. Atsvarus var izmantot tikai nemainīgos apstākļos.
      2.   attēls
      (Attēlam ir vienīgi ilustratīva nozīme)
      
         
   
   
      VI PIELIKUMS
      Linuma acs mērierīces sagatavošana darbam
      
                  1.
               
               
                  Inspektors:
                  
                              a)
                           
                           
                              izraugās mērāmajām linuma acīm piemērotu spaiļu izmēru;
                           
                        
                              b)
                           
                           
                              nodrošina, ka spailes ir tīras;
                           
                        
                              c)
                           
                           
                              pārliecinās, ka mērierīces pašpārbaudes rezultāts ir apmierinošs;
                           
                        
                              d)
                           
                           
                              izraugās piemērojamo spēka iestatījumu:
                              
                                          i)
                                       
                                       
                                          aktīvajiem zvejas rīkiem
                                          
                                                      —
                                                   
                                                   
                                                      20 N linuma acīm, kuru izmērs ir mazāks par 35 mm,
                                                   
                                                
                                                      —
                                                   
                                                   
                                                      50 N linuma acīm, kuru izmērs ir lielāks par vai vienāds ar 35 mm un mazāks par 55 mm,
                                                   
                                                
                                                      —
                                                   
                                                   
                                                      125 N linuma acīm, kuru izmērs vienāds ar vai lielāks par 55 mm;
                                                   
                                                
                                    
                                          ii)
                                       
                                       
                                          pasīvajiem zvejas rīkiem
                                          
                                                      —
                                                   
                                                   
                                                      10 N visu izmēru linuma acīm;
                                                   
                                                
                                    
                        
                              e)
                           
                           
                              pārbauda spaiļu tipa iestatījumu. Noklusētais iestatījums ir “normāls”. Ja izmanto “mazās” vai “lielās” spailes, inspektors atver mērierīces izvēlni un attiecīgi maina spaiļu tipa iestatījumu.
                           
                        
            
                  2.
               
               
                  Kad 1. punktā minētās darbības ir pabeigtas, linuma acs mērierīce ir gatava darbam.
               
            
   
      VII PIELIKUMS
      Linuma acs mērīšana inspekcijas laikā
      Nosakot linuma acs izmēru, inspektors:
      
                  a)
               
               
                  ievieto spailes linuma acs atvērumā tā, lai mērierīces nekustīgā spaile būtu atspiesta pret auklas vijuma mezglu, kā parādīts attēlā;
               
            
                  b)
               
               
                  aktivizē mērierīci un ļauj spailēm atvērties tiktāl, kamēr kustīgā spaile sasniedz linuma acs pretējās puses mezglu un apstājas, kad pieliktā spēka vērtība kļūst vienāda ar iestatīto spēka vērtību.
                  Attēls
                  
                     
               
            
   
      VIII PIELIKUMS
      Auklas vijums rombveida un kvadrātveida acu linumā
      Attēls
      
         
   
   
      IX PIELIKUMS
      Atbilstības tabula
      
                  Regula (EK) Nr. 129/2003
               
               
                  Šī regula
               
            
                  —
               
               
                  1. pants
               
            
                  1. pants
               
               
                  2. pants
               
            
                  2. panta 1. punkts
               
               
                  3. panta 2. punkts
               
            
                  2. panta 2. punkts
               
               
                  3. panta 4. punkts
               
            
                  3. panta 1. punkts
               
               
                  9. pants
               
            
                  3. panta 2. punkts
               
               
                  —
               
            
                  3. panta 3. punkts
               
               
                  —
               
            
                  4. panta 1. punkts
               
               
                  10. panta 1. punkts
               
            
                  4. panta 2. punkts
               
               
                  10. panta 2. punkts
               
            
                  5. panta 1. punkts
               
               
                  6. panta 1. punkts
               
            
                  5. panta 2. punkts
               
               
                  6. panta 2. punkts
               
            
                  5. panta 3. punkts
               
               
                  6. panta 3. punkts
               
            
                  6. panta 1. punkts
               
               
                  11. pants
               
            
                  6. panta 2. punkts
               
               
                  12. panta 1. punkts
               
            
                  6. panta 3. punkts
               
               
                  12. panta 2. punkts
               
            
                  7. pants
               
               
                  13. pants
               
            
                  8. pants
               
               
                  —
               
            
                  9. pants
               
               
                  14. pants
               
            
                  10. panta 1. punkts
               
               
                  3. panta 2. punkts
               
            
                  10. panta 2. punkts
               
               
                  3. panta 2. punkts
               
            
                  10. panta 3. punkts
               
               
                  3. panta 4. punkts
               
            
                  10. panta 4. punkts
               
               
                  3. panta 2. punkts
               
            
                  10. panta 5. punkts
               
               
                  3. panta 2. punkts
               
            
                  11. panta 1. punkts
               
               
                  7. panta 1. punkts
               
            
                  11. panta 2. punkts
               
               
                  7. panta 2. punkts
               
            
                  12. panta 1. punkts
               
               
                  11. pants
               
            
                  12. panta 2. punkts
               
               
                  8. pants
               
            
                  13. pants
               
               
                  13. pants
               
            
                  14. pants
               
               
                  6. pants
               
            
                  15. pants
               
               
                  14. pants
               
            
                  16. panta 1. punkts
               
               
                  3. panta 3. punkts
               
            
                  16. panta 2. punkts
               
               
                  3. panta 3. punkts
               
            
                  16. panta 3. punkts
               
               
                  3. panta 4. punkts
               
            
                  17. panta 1. punkts
               
               
                  15. panta 1. punkts
               
            
                  17. panta 2. punkts
               
               
                  15. panta 2. punkts
               
            
                  17. panta 3. punkts
               
               
                  —
               
            
                  18. panta 1. punkts
               
               
                  19. pants
               
            
                  18. panta 2. punkts
               
               
                  16. pants
               
            
                  18. panta 3. punkts
               
               
                  17. pants
               
            
                  19. panta 1. punkts
               
               
                  20. pants
               
            
                  19. panta 2. punkts
               
               
                  21. panta 1. punkts
               
            
                  19. panta 3. punkts
               
               
                  21. panta 2. punkts
               
            
                  20. pants
               
               
                  22. pants